Ddan akken acḥal alammi i ẓran iman-nsen beeden Yef tmezduYt uwaYezniw, zgan imiren qqimen s adda ad steefun; Steqsan ḥessas ḥessas nnda ma sen-d-yefk kra n lexber, yenna-yasen:
–Atan yettnadi fell-as deg wexxam, ulac ayen yufa. Tura yeffeY-d ar tefragt, yeYYar-as i Felfla s yisem-is…, yeqqel ar texxamt ad iẓer ma ur s-teffir ara deg wabeaṭ imeṭqan… ṬṭallayeY deg-s yeffeY-d ssyen iteddu-d Yur-neY, iYeṣṣeb deg tikli, la yettazzal, ma ifukk-itt akka ur yetteeṭṭil a d-yili gar-aneY !
Ssawlen-as i win yekkaten lqaea s udebbuz ad tefju, nnan-as:
–Γiwel, ma yella kra ara txedmeṭ, neY ma ulac a d-neYli gar ifassen-is. Yekker yewwet s udebbuz-is tefji lqeea, kecmen daxel-is, qqimen ttqaraeen deg-s melmi ara-d-yaweṭ; Akken kan i kecmen yenna-yasen ḥessas ḥessas nnda!
–Atan yewweṭ-d, yeYṣeb deg tikli. Tura la itezzi nnig-neY yettnadi anda ara d-yaf Felfla.
AwaYezniw mi yettnadi fell-as, yemlal-d ljerra iṭarren iberraniyen i s-d-ikecmen s axxam, yeṭfer-iten weḥda, weḥda armi d amṭiq, iteddu yeqqar-as deg wul-is!
–Dayen tura a ten-ṭṭfeY, ur sein anda ara rewlen?!
Akken i d-yewweṭ ar din, teffeY-as tirga mxalfa; ulac wi-d-yemmuger, yufa-d amṭiq d lxali. Inuda nnig webrid, inuda ddaw webrid, yexẓer akka yerna akka d yiwen-is, ulac wi s-d-ibanen. Yeqqel Yer wexxam-is iḥar, ur yefhim acemma.
Yenṭeq ḥessas ḥessas nnda yenna-yasen i wayetma-s, ixebber-iten s wayen yellan, kkren ffYen-d ssyen ruḥen.
Tameddit n wass mi d-wwṭen s axxam , temmuger-iten yemma-tsen s weslewlew, tefreḥ mi s-d-qqlen warraw-is, terna tedda-d weltma-tsen. Tefka-yasen akk abernus abernus akken i ten-teuhed, gan imiren yiwet tmeYra d tameqqrant andi d-eerṭen tijiratin, timeddukal d tid yakk i yefka lḥal, eemrent urar, ferḥent s tuYalin n Felfla gar-asent. AwaYezniw nettta si tama-s, ur yettu ara Felfla yellan d tameṭṭuyt-is, segmi d-teffeY seg wexxam ar tura, netta d anadi fell-as ur d-yeğği amṭiq; Taggara yemmekta-d: I lemmer ahat truḥ ar imewlan-is ? Azekka-nni kan atan yerra ar Yur-s ad iẓer ma s tidet din i tella. Akken i d-yewweṭ ar din, mmugrent-id wayetma-s n teqcict i xemsa yid-sen; wa s treggext, wa s tqabact wayeṭ s ugelzim, zzin fell-as a t-id-ssufYen, ulac; ibedd-asen din am tgejdit ur s-zmiren. Win ara yeṭṭef deg yiYil ini iṭeyyer-it-id akin, yerkeṭ-iten akk akken llan.
Felfla mi tesla i leeyaṭ, tessejba af lecqaq n tewwurt ad tẓer ayen yellan; teeqel-it-id d nettan, d aweYezniw-nni i d-yeqqlen Yur-s, anda ara terwel tura? Tekker ad terwel ur tufi anida, yezga-yas-d deg webrid. Teqqel tekcem, teffer deffir tewwurt, texmet am tin yemmuten. AwaYezniw-nni mi d-yeYṭel akk ayetma-s, yerra ar Felfla, yeqqen-as ifassen d iṭarren, yewwi-tt yid-s.
Gan imiren yiwet tmeYra d tameqqrant
Iseggasen eeddan, yal wa yelha d cceYl-is. Γas ma llan deg wexxam wid yettun Felfla, tamYart ur tezmir ad tettu yelli-s, mazal yerYa fell-as wul-is… Yiwen wass, tekker truḥ ar wemYar azemni, temla-yas tidet yellan; mi tfukk s tmeslayt, ihuzz aqerruy-is, wemYar-nni yenna-yas:
–Sel-iyi-d mliḥ a tamYart a m-d-iniY acu i wumi tzemreṭ ad txedmeṭ. A m-d-mleY ddwa ma tuYeṭ rray-iw. Nadi af uqerruy n weYyul, teččeṭ imeẓẓaYen-is, ad ternuṭ kra n wussan a d-tennulfuṭ s tadist. Ssyen a d-ilal Yur-m weqcic, semmi-yas Ḥmed Ddab, aqcic-ayi d amaeur, ad ireggem ad yekkat medden; ur wehhem ara deg-s, d ayen i d netta; Mi ara yimYur cwiṭ, a t-id-regmen ula d netta imeddukal-is, a s-mmeslayen af weltma-s. Assen, a d-yas Yur-m a kem-id-yesteqsi; mi ara yissin tidet, ad yebYu a tt-id-yerr; ur t-ttağğa ara! Heyyi-yas ṣṣae n temẓin ara yeereṭ ad yeddem nnig tuyat-is, asmi ara yessiweṭ, teẓriṭ yezmer-as, meqqer imiren, eğğ-it ad iruḥ.
Akken i teṭra, tamYart turew-d aqcic, tsemma-yas Ḥmed Ddab akken i s-d-yenna wemYar azemni, yerna-d af xemsa wayetma-s-nniṭen, netta d wis-setta. Mi meqqer cwiṭ, Yas akken mazal-it d aqcic, yettban-d gar tizzyiwin-is d aterras s lqedd i s-d-yefka Rebbi. Imeddukal-is akken llan ttagaden-t.
Yiwen wass deg mi yettmiYṭal akk d imeddukal-is, wissen anwa i t-id-iregmen s weltma-s; tin yennejlan, yeğğan axxam imawlan-is truḥ, ur yelli wergaz ara tt-id-yerren. Win i t-id-iregmen netta yeẓra d acu yexdem, yebYa a t-id-yessefṭeḥ gar medden, a d-yerr ttar af wayen i sen-yexdem. Akken i teṭra, Ḥmed Ddab yesla kan i wayen i s-d-nnan, yennejmae axxam iYucc, ur sen d-yerni ula d ameslay.
Yemma-s mi s-teldi tawwurt, tefjee, teẓra udem n mmi-s werriY, mačči akka i d netta, teeqel yella kra i t-yuYen. Tekker tessers-as-d imensi, teYra-yas-d ad yečč; ibedd-d Yur-s yenna-yas:
–Ass-a, a yi-temleṭ tidet i teffrem fell-i a yemma, a yi-d-temmeslayeṭ af Felfla i seiY d weltma ur ssineY, a yi-d-tiniṭ anda i tella ad ruḥeY a d-nadiY fell-as, ma deg igenni a d-tres, ma ddaw tmurt a d-tali, ur d-ttaqqaleY ara axxam alamma gliY-d yes-s!
Tekker temYart, tuY rray n mmi-is, temla-yas tidet akken tella, temmeslay-yas af weltma-s ur yessin, d wamek i sen-tt-yekkes uwaYezniw seg wexxam. Amek i tt-id-rran wayetma-s, maeni ur teqqim ara aṭas gar-asen, atan yeqqel-d Yur-s yewwi-tt, dYa deg wassen ur yelli lexber-is, ur tt-ẓrin. Tekker, tesken-as-d asaku n temẓin i s-theyya, tenna-yas:
–Tura a mmi, atan tesliṭ i tidet. Ma tebYiṭ a d-terreṭ weltma-k ar wexxam, d ṣṣae n temẓin i yellan d ccerṭ gar-aneY, asmi ara t-id-tbibbeṭ sennig tuyat-ik, iban tzemreṭ i lhemm-ik, assen ruḥ ad truḥeṭ ad ttekleY fell-ak; ma yella d tura ur tettu nekk d yemma-k, teḥṣiṭ ur ṣebbreY fell-ak, qqim kan ttxilk a mmi mazal-ik d aleqqaq. Aqcic meskin ulamma Yas s tezmert-is, jehden iYessan-is, yeereṭ acḥal tikkwal a t-id-yeddem ur yizmir, taeekkemt ẓẓayet fell-as.
Tettkemmil…
Eebdelḥamid Baḥfir
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn